രോഗപ്രതിരോധ ശേഷി കുറഞ്ഞവര്ക്ക് ബൂസ്റ്റര് ഡോസ്: അനുമതി നല്കി യുഎസ് ഫുഡ് ആന്ഡ് ഡ്രഗ് അഡ്മിനിസ്ട്രേഷന് വാഷിംഗ്ടണ്: രോഗപ്രതിരോധ ശേഷി കുറഞ്ഞവര്ക്ക് ബൂസ്റ്റര് ഡോസ് നല്കാനൊരുങ്ങി അമേരിക്ക. യുഎസ് ഫുഡ് ആന്ഡ് ഡ്രഗ് അഡ്മിനിസ്ട്രേഷന് രോഗപ്രതിരോധ ശേഷി കുറഞ്ഞവര്ക്ക് ബൂസ്റ്റര് ഡോസ് നല്കാന് അനുമതി നല്കി. കോവിഡിന്റെ ഡെല്റ്റ വകഭേദം അതിവേഗം പടര്ന്ന് പിടിക്കുന്ന സാഹചര്യത്തിലാണ് തീരുമാനമെന്ന് യുഎസ് റെഗുലേറ്റര്മാര് അറിയിച്ചു. ഫൈസര്ബയോഎന്ടെക്, മോഡേണ വാക്സിനുകള്ക്കാണ് അത്യാവശ്യ ഘട്ടങ്ങളില് മൂന്നാം ഡോസ് വാക്സിന് നല്കാന് എഫ്ഡിഎ അനുമതി നല്കിയത്. കോവിഡ് രോഗബാധ അടുത്ത ഘട്ടത്തിലേക്ക് കടന്ന സാഹര്യത്തില് രോഗപ്രതിരോധ ശേഷിയില്ലാത്ത ആളുകള് ഗുരുതരമായ രോഗത്തിന് സാധ്യതയുണ്ടെന്ന് എഫ്ഡിഎ കമ്മീഷണര് ജാനറ്റ് വുഡ്കോക്ക് വ്യക്തമാക്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ രോഗപ്രതിരോധശേഷി കുറഞ്ഞ ആളുകള്ക്കാണ് കൂടുതല് ശ്രദ്ധ നല്കുന്നതെന്നും അദ്ദേഹം പറഞ്ഞു. രണ്ടാം ഡോസ് സ്വീകരിച്ച് 28 ദിവസത്തിന് ശേഷം മാത്രമേ ബൂസ്റ്റര് ഡോസ് എടുക്കാന് പാടുള്ളൂവെന്നാണ് എഫ്ഡിഎയുടെ നിര്ദ്ദേശം.